കാട്ടുപന്നി ശല്യത്തിന് അന്ത്യമുണ്ടോ... ഇടുക്കി: വന്യമൃഗങ്ങളുടെ ശല്യം രൂക്ഷമായ ജില്ലയിലെ കര്ഷകരുടെ എക്കാലത്തെയും വലിയ തലവേദനയാണ് കാട്ടുപന്നികള്. വിള നശിപ്പിക്കുന്നതിനൊപ്പം കാട്ടുപന്നികള് മനുഷ്യരെ ആക്രമിക്കുന്നതും പതിവാണ്. കാട്ടുപന്നി ആക്രമണം രൂക്ഷമായതോടെ ഒന്നും കൃഷി ചെയ്യാനാവാത്ത അവസ്ഥയിലാണ് ജനം. കാട്ടുപന്നികള് കൂട്ടമായെത്തി വാഴയും ഏലവും കുരുമുളകുമെല്ലാം നശിപ്പിക്കുകയാണ്. ആക്രമണം ഭയന്ന് സന്ധ്യ കഴിഞ്ഞാല് വെളിയിലേക്ക് ഇറങ്ങാനാവുന്നില്ലെന്നും കര്ഷകര് പറയുന്നു. രണ്ട് മാസം മുമ്ബാണ് ബാലഗ്രാമില് പുല്ല് ചെത്താന് പോയ യുവതിയെ കാട്ടുപന്നി ആക്രമിച്ചത്. അതിന് മുമ്ബ് മാവടിക്ക് സമീപമുള്ള ചീനിപ്പാറയിലെ ഏലത്തോട്ടത്തില് കാട്ടുപന്നി ഇറങ്ങി എട്ട് തൊഴിലാളികളെയാണ് കുത്തി പരിക്കേല്പ്പിച്ചത്. ഇടുക്കി, കട്ടപ്പന, അടിമാലി, മറയൂര്, നെടുങ്കണ്ടം, കുമളി തുടങ്ങി സമസ്ത മേഖലകളിലും കാട്ടുപന്നികള് ജനവാസ മേഖലയിലെത്തി നാശനഷ്ടങ്ങള് ഉണ്ടാക്കുന്നുണ്ട്. കാട്ടുപന്നികളുടെ എണ്ണം നിയന്ത്രിക്കാന് വനംവകുപ്പ് നടപടി എടുക്കണമെന്ന ആവശ്യത്തിന് വര്ഷങ്ങളുടെ പഴക്കമുണ്ട്. പത്തനംതിട്ടയടക്കമുള്ള ജില്ലകളില് വനംവകുപ്പ് കാട്ടുപന്നികളെ വെടിവച്ചുകൊല്ലുന്നുണ്ട്. എന്നാല് ഇടുക്കിയില് മാത്രം ഒരു നടപടിയുമെടുക്കുന്നില്ലെന്ന ആക്ഷേപം ശക്തമാണ്. വെടിവയ്ക്കുമോ സാറേ... അടിമാലി: കൃഷിയിടത്തില് എത്തുന്ന കാട്ടുപന്നികളെ കണ്ടെത്തി വെടിവെച്ചു കൊല്ലുന്നതിനുള്ള ഉത്തരവ് നടപ്പാക്കാന് നടപടികള് ആരംഭിച്ചതായി വനപാലകര് പറയുന്നു. കാട് വിട്ട് പട്ടയഭൂമിയില് എത്തുന്ന പന്നികളെയാണ് വെടിവച്ച് കൊല്ലുന്നതിന് സര്ക്കാര് ഉത്തരവ് ഇറക്കിയിട്ടുള്ളത്. സെറ്റില്മെന്റ്, സി.എച്ച്.ആര് സ്ഥലങ്ങളില് എത്തുന്ന പന്നികളെ കൊല്ലുന്നതിന് അനുമതിയില്ല. തോക്ക് ഉപയോഗിക്കുന്നതിന് ലൈസന്സ് ഉള്ളവര്, വനപാലകര് എന്നിവരടങ്ങുന്ന പാനല് കൃഷിയിടങ്ങള് സന്ദര്ശിച്ച ശേഷമാണ് നടപടിയടുക്കുക. കാട്ടുപന്നിശല്യം സംബന്ധിച്ച് പരാതി ലഭിച്ചാല് പാനല് അംഗങ്ങള് സംഭവ സ്ഥലം സന്ദര്ശിക്കും. തുടര്ന്ന് കൃഷയിടത്തിലേക്ക് പന്നികള് എത്തുമ്ബോള് വെടിവച്ച് കല്ലും. ചത്ത പന്നികളെ കുഴിച്ചു മൂടുന്നതിനാണ് ഉത്തരവില് നിര്ദേശമുള്ളത്. അടിമാലി റേഞ്ച് ആഫീസ് പരിധിയില് കത്തിപ്പാറ, ആനവിരട്ടി എന്നിവിടങ്ങളില് നിന്ന് പന്നി ശല്യം സംബന്ധിച്ചുള്ള കൃഷിക്കാരുടെ പരാതി ലഭിച്ചിട്ടുണ്ട്. അനന്തര നടപടികള് ഉടന് ഉണ്ടാകും റേഞ്ച് ആഫീസര് കെ.വി. രതീഷ്